title: Ποιοτική εκτίμηση της σεισμικής τρωτότητας εγκαταστάσεων επεξεργασίας λυμάτων, με βάση τους μελετητές – ελεγκτές των μελετών περιβαλλοντικών επιπτώσεών τους
title: Qualitative assessment of the seismic vulnerability of wastewater treatment plants, based on the designers - auditors of their environmental impact assessments
titleType: AlternativeTitle
Creators: name: Μπίστικα, Νάση
Publisher: name: Πανεπιστήμιο Δυτικής Αττικής
Year: 2022
Subjects: Μελέτες περιβαλλοντικών επιπτώσεων
Εγκαταστάσεις επεξεργασίας λυμάτων
Ερωτηματολόγιο
Ποιοτική έρευνα
Environmental impacts assessment
Wastewater treatment plants
Questionnaire
Qualitative research

description: Η παρούσα διπλωματική εργασία, φέρει τον τίτλο «Ποιοτική Εκτίμηση της Σεισμικής Τρωτότητας Εγκαταστάσεων Επεξεργασίας Λυμάτων, με βάση τους Μελετητές – Ελεγκτές των Μελετών Περιβαλλοντικών Επιπτώσεών τους» και εκπονήθηκε στα πλαίσια του προπτυχιακού προγράμματος πενταετούς σπουδών, στο Τμήμα Πολιτικών Μηχανικών του Πανεπιστημίου Δυτικής Αττικής. Σκοπός της εργασίας είναι η ποιοτική εκτίμηση της σεισμικής τρωτότητας των Εγκαταστάσεων Επεξεργασίας Λυμάτων της χώρας μας, σύμφωνα με την ΜΠΕ τους. Στο 1ο Κεφάλαιο αναλύεται η διαχείριση των λυμάτων και η προστασία της δημόσιας υγείας, όπου αποτελούν τους βασικούς στόχους μια εγκατάστασης επεξεργασίας λυμάτων. Στο 2ο Κεφάλαιο γίνεται μια περιγραφή όλων των λειτουργιών μιας ΕΕΛ. Στο 3ο Κεφάλαιο αναλύονται οι σχέσεις των ΜΠΕ με τις Εγκαταστάσεις Επεξεργασίας Λυμάτων καθώς και τα περιβαλλοντικά πλεονεκτήματα και μειονεκτήματα των εγκαταστάσεων, ενώ στο 4ο Κεφάλαιο αναφέρεται η μεθοδολογία της έρευνας για την σεισμική τρωτότητα των ΕΕΛ. Να σημειωθεί ότι η αναζήτηση του θεωρητικού μέρους, που καλύπτουν τα παραπάνω κεφάλαια, έγινε κυρίως από Ελληνική και ξένη βιβλιογραφία, με την υποβοήθηση από το διαδίκτυο. Η βιβλιογραφία περιελάμβανε άρθρα από επιστημονικά περιοδικά, βιβλία σε έντυπη μορφή ή ηλεκτρονική μορφή και ιστιοσελίδες όπως της Ειδικής Γραμματείας Υδάτων ή του Υπουργείου Περιβάλλοντος και Ενέργειας καθώς και διπλωματικές εργασίες ή παρουσιάσεις μαθημάτων. Μετά από την αναζήτηση και εξέταση ήδη υπαρχουσών μελετών σε ΕΕΛ, η έρευνα ολοκληρώθηκε με τη χρήση ερωτηματολογίου, όπου αποτελεί και το τελευταίο Κεφάλαιο (5ο) της παρούσας εργασίας. Το ερωτηματολόγιο συμπληρώθηκε από μελετητές περιβαλλοντικών επιπτώσεων, ελεγκτές/επιθεωρητές, περιβαλλοντολόγους μελετητές και άλλους υπεύθυνους των εγκαταστάσεων. Αρχικά, οι συμμετέχοντες συμπλήρωσαν τις πληροφορίες που αφορούν την ταυτότητα τους και την εκτίμηση της συνολικής σεισμικής τρωτότητας των εγκαταστάσεων (όπου έχουν κάνει μελέτη ή έχουν ελέγξει) και την αναμενόμενη συνολική σεισμική τρωτότητα λόγω Ρύπανσης Εδάφους - Υδάτων, σύμφωνα με την ΜΠΕ τους. Στην συνέχεια απάντησαν ερωτήσεις που αφορούν την Δομική, Μη Δομική και Λειτουργική Τρωτότητα της εγκατάστασης καθώς και τις Σεισμικές επιπτώσεις σε ΡΕΥ, με βάση τις ΜΠΕ, ενώ στο τέλος οι συμμετέχοντες αξιολόγησαν όλες τις ενότητες – ερωτήσεις του ερωτηματολογίου μεταξύ τους. Τα αποτελέσματα του ερωτηματολογίου έδειξαν σαν μια πρώτη εικόνα ότι οι εγκαταστάσεις επεξεργασίας λυμάτων δεν είναι αρκετά τρωτές σε περίπτωση σεισμού. Σε γενικές γραμμές δεν αναμένονται έντονα δομικά προβλήματα όπως ρηγματώσεις ή στατικές ανεπάρκειες, μη δομικές επιπτώσεις είτε σοβαρά λειτουργικά προβλήματα. Ιδιαίτερα η αναμενόμενη ρύπανση εδάφους και των υδάτων εντός 24 ώρων μετασεισμικά εκτιμάται ότι θα παραμείνει μικρή έως μέτρια και σταθερή. Όμως η σεισμική τρωτότητα θα πρέπει να μελετηθεί περαιτέρω, λόγω της ποιοτικής ανάλυσης που υιοθετήθηκε. Οποιαδήποτε δομικά, μη δομικά είτε λειτουργικά προβλήματα μπορεί να είναι σημαντικά λόγω των σημαντικών επιπτώσεων που μπορούν να επιφέρουν στο περιβάλλον και τον άνθρωπο. Όσον αφορά την ανησυχία σχετικά με τις τρωτότητες (πχ για την διακοπή της υδροδότησης).